चांडिल डैम में जल सत्याग्रह सात से -विधायक
जमशेदपुर | ईचागढ़के विधायक साधुचरण महतो ने कहा- चांडिल बांध विस्थापित एकता मंच सात मार्च से चांडिल डैम में बेमियादी जल सत्याग्रह करेगा। वे विस्थापितों के साथ हैं और जल सत्याग्रह में शामिल होंगे।उन्होंने रघुवर सरकार से अनुरोध किया कि जल सत्याग्रह के पहले विस्थापितों से वार्ता कर सकारात्मक समाधान निकाले। उन्होंने कहा- सुवर्णरेखा बहुद्देशीय परियोजना (एसएमपी) की शुरुआती लागत 129 करोड़ रुपए थी। पांच बार इसे बढ़ाया गया। अब इसकी लागत 6613 करोड़ रुपए है। इस अनुपात में विस्थापितों की मुआवजा राशि को नहीं बढ़ाया गया। चांडिल डैम के निर्माण में 116 गांव प्रभावित हुए हैं। 22 से 25 हजार लोगों का विस्थापन हुआ।
bho_Deva hin_Deva